CELEX: 32020R1045
Language: lv
Date: 2020-07-13 00:00:00
Title: Komisijas Regula (ES) 2020/1045 (2020. gada 13. jūlijs), ar ko nosaka aizliegumu Grieķijas karoga kuģiem zvejot zilo tunzivi Atlantijas okeānā uz austrumiem no 45° rietumu garuma un Vidusjūrā

17.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 230/7
               
            
         KOMISIJAS REGULA (ES) 2020/1045
         (2020. gada 13. jūlijs),
         ar ko nosaka aizliegumu Grieķijas karoga kuģiem zvejot zilo tunzivi Atlantijas okeānā uz austrumiem no 45° rietumu garuma un Vidusjūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1224/2009 (2009. gada 20. novembris), ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
         tā kā:
         
                     (1)
                  
                  
                     Padomes Regulā (ES) 2020/123 (2) ir noteiktas kvotas 2020. gadam.
                  
               
                     (2)
                  
                  
                     Saskaņā ar Komisijas rīcībā esošo informāciju Grieķijas karoga kuģi vai kuģi, kas reģistrēti Grieķijā, ar nozveju no zilās tunzivs krājuma Atlantijas okeānā uz austrumiem no 45° rietumu garuma un Vidusjūrā ir pilnībā apguvuši 2020. gadam iedalīto kvotu.
                  
               
                     (3)
                  
                  
                     Tāpēc dažas ar šo krājumu saistītas zvejas darbības jāaizliedz,
                  
               IR PIEŅĒMUSI ŠO REGULU.
         
            1. pants
            Kvotas pilnīga apguve
            Nozvejas kvotu 2020. gadam, kura Grieķijai iedalīta pielikumā norādītajam zilās tunzivs krājumam Atlantijas okeānā uz austrumiem no 45° rietumu garuma un Vidusjūrā, uzskata par pilnībā apgūtu no pielikumā noteiktās dienas.
         
         
            2. pants
            Aizliegumi
            Ar 1. pantā minēto krājumu saistītas zvejas darbības, kuras veic Grieķijas karoga kuģi vai kuģi, kas reģistrēti Grieķijā, no minētajā pielikumā noteiktās dienas ir aizliegtas. Konkrēti, pēc minētās dienas ir aizliegts paturēt uz kuģa, pārvietot, pārkraut citā kuģī vai izkraut zivis, ko minētie kuģi nozvejojuši no šā krājuma.
         
         
            3. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 13. jūlijā
            
               
                  Komisijas
               
               
                  un tās priekšsēdētājas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 343, 22.12.2009., 1. lpp.
         
         
            (2)  Padomes Regula (ES) 2020/123 (2020. gada 27. janvāris), ar ko 2020. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 25, 30.1.2020., 1. lpp.).
      
      
         
            PIELIKUMS
            
                        Nr.
                     
                     
                        08/TQ/123
                     
                  
                        Dalībvalsts
                     
                     
                        Grieķija
                     
                  
                        Krājums
                     
                     
                        BFT/AE45WM
                     
                  
                        Suga
                     
                     
                        Zilā tunzivs (Thunnus thynnus)
                     
                  
                        Zona
                     
                     
                        Atlantijas okeāns uz austrumiem no 45° rietumu garuma un Vidusjūra
                     
                  
                        Aizlieguma datums
                     
                     
                        22.6.2020. plkst. 24.00